องค์การสงเคราะห์ทหารผ่านศึก

**องค์การสงเคราะห์ทหารผ่านศึก ในพระบรมราชูปถัมภ์** () เรียกโดยย่อว่า "อผศ." สังกัดกระทรวงกลาโหม

มีฐานะเป็นองค์การของรัฐเพื่อการกุศล เป็นองค์การเพื่อให้การสงเคราะห์แก่ทหารผ่านศึก ครอบครัวทหารผ่านศึก ทหารนอกประจำการ และผู้ที่กำลังปฏิบัติหน้าที่ในการรบ รวมทั้งเชิดชูเกียรติแก่ทหารผ่านศึก

## ประวัติ
จัดตั้งขึ้นโดยพระราชบัญญัติองค์การสงเคราะห์ทหารผ่านศึก พ.ศ. 2491 โดยพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงโปรดเกล้าฯ รับ อผศ. เข้ามาอยู่ในพระบรมราชูปถัมภ์ ต่อมาได้มีการปรับปรุงโดยพระราชบัญญัติองค์การสงเคราะห์ทหารผ่านศึก พ.ศ. 2510 และปรับปรุงอีกครั้งโดยพระราชบัญญัติองค์การสงเคราะห์ทหารผ่านศึก พ.ศ. 2560  

## การแบ่งส่วนงาน
อผศ. จัดแบ่งส่วนงานเป็น 2 ส่วน คือ ส่วนกลาง และส่วนภูมิภาค

;ส่วนกลาง
เป็นส่วนอำนวยการทั่วไปในการดำเนินงานของทั้งส่วนกลางและส่วนภูมิภาค สำนักงานใหญ่ตั้งอยู่ตรงข้ามโรงพยาบาลพระมงกุฎเกล้า ถนนราชวิถี แขวงทุ่งพญาไท เขตราชเทวี กรุงเทพมหานคร ทำหน้าที่ให้การสงเคราะห์แก่ทหารผ่านศึก ครอบครัวทหารผ่านศึก และทหารนอกประจำการ ที่มีภูมิลำเนาอยู่ในกรุงเทพมหานครและจังหวัดใกล้เคียง คือ นนทบุรี ปทุมธานี สมุทรปราการ สมุทรสาคร และนครปฐม โดยจัดแบ่งส่วนงาน ดังนี้
# สำนักผู้อำนวยการองค์การสงเคราะห์ทหารผ่านศึก
# สำนักงานเลขานุการ ประกอบด้วย กองกลาง กองประชาสัมพันธ์ และกองการประชุม
# สำนักตรวจสอบภายใน
# สำนักกฏหมาย
# ฝ่ายกำลังพล ประกอบด้วย กองจัดการกำลังพล กองพัฒนาและสวัสดิการกำลังพล และศูนย์ฝึกอบรมและนันทนาการ
# ฝ่ายนโยบายและแผน ประกอบด้วย   กองแผนและวิชาการ ศูนย์กรรมวิธีข้อมูล 
# ฝ่ายปลัดบัญชี ประกอบด้วย กองการเงิน กองบัญชี และกองบริหารและควบคุม
# ฝ่ายส่งกำลังบำรุง ประกอบด้วย กองบริการ กองการพัสดุ และกองก่อสร้าง
# ฝ่ายสวัสดิการสงเคราะห์ ประกอบด้วย กองสวัสดิการ กองทุนสงเคราะห์ กองการฌาปนกิจสงเคราะห์ และศูนย์บัตรประจำตัว
# ฝ่ายอาชีวสงเคราะห์ ประกอบด้วย กองอาชีพ และกองนิคมเกษตรกรรม
# โรงพยาบาลทหารผ่านศึก ประกอบด้วย กองคลัง กองกลาง กองบริการ กองเวชศาสตร์ชันสูตร กองเวชศาสตร์ฟื้นฟูและออร์โธปิดิคส์ กองอายุรกรรม กองศัลยกรรม กองทันตกรรม กองเภสัชกรรม และกองการพยาบาล
[thumb|[สำนักงานรักษาความปลอดภัย องค์การสงเคราะห์ทหารผ่านศึก|เจ้าหน้าที่รักษาความปลอดภัย โดยสำนักงานรักษาความปลอดภัย สังกัดหน่วยงานกิจการพิเศษ จัดตั้งเพื่อสร้างอาชีพให้ทหารผ่านศึก ทหารนอกประจำการและครอบครัว|249x249px]]
;ส่วนภูมิภาค
เป็นสำนักงานสาขา 24 หน่วย ทำหน้าที่ในการสงเคราะห์แก่ทหารผ่านศึก ครอบครัวทหารผ่านศึก และทหารนอกประจำการ ที่มีภูมิลำเนาตามจังหวัดต่าง ๆ ในส่วนภูมิภาคทั่วประเทศ เพื่อให้ได้รับการสงเคราะห์โดยสะดวกทั่วถึงกัน เรียกชื่อว่า “สำนักงานสงเคราะห์ทหารผ่านศึกเขต” โดยตั้งอยู่ในจังหวัดใดก็ใช้ชื่อจังหวัดนั้นเรียกต่อท้าย ทุกเขตจะมีฐานะเท่ากันและขึ้นตรงต่อผู้อำนวยการ ดังนี้
# สำนักงานสงเคราะห์ทหารผ่านศึกเขตลพบุรี
# สำนักงานสงเคราะห์ทหารผ่านศึกเขตสุพรรณบุรี
# สำนักงานสงเคราะห์ทหารผ่านศึกเขตราชบุรี
# สำนักงานสงเคราะห์ทหารผ่านศึกเขตปราจีนบุรี
# สำนักงานสงเคราะห์ทหารผ่านศึกเขตชลบุรี
# สำนักงานสงเคราะห์ทหารผ่านศึกเขตจันทบุรี
# สำนักงานสงเคราะห์ทหารผ่านศึกเขตนครราชสีมา
# สำนักงานสงเคราะห์ทหารผ่านศึกเขตสุรินทร์
# สำนักงานสงเคราะห์ทหารผ่านศึกเขตอุบลราชธานี
# สำนักงานสงเคราะห์ทหารผ่านศึกเขตขอนแก่น
# สำนักงานสงเคราะห์ทหารผ่านศึกเขตอุดรธานี
# สำนักงานสงเคราะห์ทหารผ่านศึกเขตสกลนคร
# สำนักงานสงเคราะห์ทหารผ่านศึกเขตเลย
# สำนักงานสงเคราะห์ทหารผ่านศึกเขตเพชรบูรณ์
# สำนักงานสงเคราะห์ทหารผ่านศึกเขตนครสวรรค์
# สำนักงานสงเคราะห์ทหารผ่านศึกเขตพิษณุโลก
# สำนักงานสงเคราะห์ทหารผ่านศึกเขตตาก
# สำนักงานสงเคราะห์ทหารผ่านศึกเขตน่าน
# สำนักงานสงเคราะห์ทหารผ่านศึกเขตลำปาง
# สำนักงานสงเคราะห์ทหารผ่านศึกเขตเชียงราย
# สำนักงานสงเคราะห์ทหารผ่านศึกเขตเชียงใหม่
# สำนักงานสงเคราะห์ทหารผ่านศึกเขตชุมพร
# สำนักงานสงเคราะห์ทหารผ่านศึกเขตนครศรีธรรมราช
# สำนักงานสงเคราะห์ทหารผ่านศึกเขตสงขลา
# สำนักงานสงเคราะห์ทหารผ่านศึกเขตปัตตานี
# สำนักงานสงเคราะห์ทหารผ่านศึกเขตกระบี่
# สำนักงานสงเคราะห์ทหารผ่านศึกเขตร้อยเอ็ด

## การให้การสงเคราะห์
อผศ. ให้การสงเคราะห์ประเภทต่าง ๆ ดังต่อไปนี้
* การสงเคราะห์ด้านสวัสดิการ
* การสงเคราะห์ด้านอาชีพ
* การสงเคราะห์ด้านนิคมเกษตรกรรม
* การสงเคราะห์ด้านการให้สินเชื่อ
* การสงเคราะห์ด้านการรักษาพยาบาล
* การสงเคราะห์ประเภทส่งเสริมสิทธิและเกียรติ

## หน่วยงานกิจการพิเศษ
หน่วยงานกิจการพิเศษคือหน่วยงานที่ตั้งขึ้นตามมติสภาทหารผ่านศึก เพื่อหารายได้มาสมทบงบประมาณขององค์การสงเคราะห์ทหารผ่านศึกที่ได้รับจากกระทรวงกลาโหม ปัจจุบันมี 7 หน่วยงาน ประกอบด้วย

* [thumb|[ศาลหลักเมืองกรุงเทพมหานครอยู่ภายใต้การดูแลของ อผศ. เนื่องจากอยู่ในพื้นที่ของกระทรวงกลาโหม]]สำนักงานกิจการศาลหลักเมือง
* สำนักงานกิจการการเกษตรการอุตสาหกรรมและการบริการ
* สำนักงานกิจการโรงพิมพ์
* สำนักงานรักษาความปลอดภัย
* สำนักงานกิจการโรงงานในอารักษ์
* สำนักงานจัดจำหน่ายสลากกินแบ่งและบุหรี่
* สำนักงานกิจการพลังงาน

## ดูเพิ่ม

* วันทหารผ่านศึก

## อ้างอิง

## แหล่งข้อมูลอื่น
* องค์การสงเคราะห์ทหารผ่านศึกในพระบรมราชูปถัมภ์  

หมวดหมู่:องค์กรในพระบรมราชูปถัมภ์ในประเทศไทย
หมวดหมู่:องค์การที่ก่อตั้งในปี พ.ศ. 2491
หมวดหมู่:กระทรวงกลาโหม (ประเทศไทย)
หมวดหมู่:หน่วยงานของรัฐบาลไทยในเขตราชเทวี